**Številka: 042-2/2025-5**

**Datum: 7. 4. 2025**

Državna volilna komisija (v nadaljevanju: DVK) je na podlagi tretjega odstavka 38. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24) na 2. seji, dne 7. 4. 2025, sprejela

**S K L E P**

**o določitvi zaupnikov za spremljanje dela volilnih organov**

**na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU)**

Za izvedbo zakonodajnega referenduma o Zakonu o dodatku k pokojnini za izjemne dosežke na področju umetnosti (ZDPIDU), ki bo v nedeljo, 11. 5. 2025, imajo odgovorne osebe prijavljenih organizatorjev referendumske kampanje pravico določiti zaupnike za spremljanje dela volilnih organov.

**O b r a z l o ž i t e v:**

DVK lahko na podlagi tretjega odstavka 38. člena ZRLI določi tudi druge osebe, ki imajo pravico določiti zaupnike za spremljanje dela volilnih organov.

Za zagotovitev čim večje transparentnosti dela volilnih organov pri izvedbi zakonodajnega referenduma o Zakonu o dodatku k pokojnini za izjemne dosežke na področju umetnosti (ZDPIDU), ki bo 11. 5. 2025, imajo pravico določiti zaupnike za spremljanje dela volilnih organov tudi odgovorne osebe prijavljenih organizatorjev referendumske kampanje.

DVK je sprejela ta sklep na podlagi 38. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob, člani Mitja Šuligoj, Marjan Jarkovič, Terezija Trupi, Drago Zadergal in namestnik člana dr. Janez Pogorelec. Sklep je sprejela soglasno.

Peter Golob

predsednik